Document ID: 31994D0652

Odločba Komisije
z dne 20. septembra 1994
o popisu in porazdelitvi nalog, ki jih prevzemajo države članice v okviru sodelovanja pri znanstvenem proučevanju vprašanj v zvezi z živili
(94/652/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem proučevanju vprašanj v zvezi z živili [1], in zlasti njenega člena 3,
ker Direktiva 93/5/EGS zagotavlja pomoč Komisiji in sodelovanje držav članic pri znanstvenem proučevanju vprašanj v zvezi s hrano; ker Odločba Komisije 94/458/ES [2] določa pravila o upravnem vodenju sodelovanja pri znanstvenem proučevanju vprašanj v zvezi z živili;
ker člen 3 Direktive 93/5/EGS zagotavlja opredelitev in vsaj vsakih šest mesecev ažuriranje popisa nalog v okviru znanstvenega sodelovanja in z njim povezanih prednostnih nalog ter porazdelitev teh nalog državam članicam;
ker se mora popis nalog opredeliti in ažurirati ob upoštevanju potreb varovanja javnega zdravja v Skupnosti in zahtev zakonodaje Skupnosti v živilskem sektorju;
ker se morajo naloge porazdeliti ob upoštevanju strokovne usposobljenosti in možnosti, ki so na voljo v državah članicah ter zlasti v ustanovah, ki bodo vključene v znanstveno sodelovanje;
ker so ukrepi, določeni s to odločbo v skladu z mnenjem Stalnega odbora za živila,
SPREJELA TO ODLOČBO:
Člen 1
Popis nalog, ki jih je treba izvajati v okviru sodelovanja držav članic pri znanstvenem proučevanju vprašanj v zvezi z živili, je skupno s porazdelitvijo teh nalog med države članice določen v prilogi te odločbe.
Člen 2
Vsak organ ali telo, ki ga je država članica določila v skladu z Direktivo 93/5/EGS, takoj sporoči Komisiji naziv ustanove ali ustanov, ki bodo izvajale naloge iz Priloge, ki so mu bile porazdeljene. O spremembah takoj obvesti Komisijo
Člen 3
Najpozneje do 1. januarja 1995 in nato vsakih šest mesecev vsak organ ali telo, ki ga je določila država članica v skladu s členom 2 Direktive 93/5/EGS pošlje. Komisiji poročilo o napredku glede izvajanja podeljenih nalog.
Člen 4
Ta odločba je naslovljena na države članice.
V Bruslju, 20. septembra 1994

Labels: 5
7
0
12
18